ท่อแก๊สนิคมฯ บางบ่อระเบิด PTT เร่งส่งทีมลงพื้นที่-แก้ปัญหาด่วน
ท่อแก๊สนิคมฯ บางบ่อระเบิด PTT เร่งส่งทีมลงพื้นที่-แก้ปัญหาด่วน
ท่อแก๊สนิคมฯ บางบ่อระเบิด PTT เร่งส่งทีมลงพื้นที่-แก้ปัญหาด่วน
22 ต.ค. 2563

ผู้สื่อข่าวรายงานว่า วันนี้ (22 ต.ค.63) เกิดเหตุท่อแก๊สระเบิด ในพื้นที่ ต.เปร็ง อ.บางบ่อ จ.สมุทรปราการ ระเบิด เบื้องต้น ขณะเกิดเหตุทำให้ชาวบ้านใกล้เคียงต้องพากันวิ่งหนีตาย ออกมาจากบริเวณดังกล่าว เนื่องจากเกิดลูกไฟขนาดใหญ่ อย่างไรก็ตาม หลังเกิดเหตุยังไม่ทราบว่า มีผู้บาดเจ็บ หรือเสียชีวิตหรือไม่ โดยขณะนี้เจ้าหน้าที่ดับเพลิง และป้องกันภัย จ.สมุทรปราการ กำลังเดินทางเข้าระงับเหตุการณ์ที่เกิดขึ้นแล้ว
ทั้งนี้ มีรายงานว่าท่อแก๊สดังกล่าว เป็นท่อส่งก๊าซธรรมชาติของ ปตท. ที่เดินท่อไปยังนิคมอุตสาหกรรมเอเซีย (สุวรรณภูมิ)
โดยนายวุฒิกร สติฐิต รองกรรมการผู้จัดการใหญ่หน่วยธุรกิจก๊าซธรรมชาติ บริษัท ปตท. จำกัด(มหาชน) หรือ PTT เปิดเผยว่า ท่อส่งก๊าซธรรมชาติของปตท. ที่เดินท่อไปยังนิคมอุตสาหกรรมเอเซีย (สุวรรณภูมิ) ในอ.บางบ่อ จ.สมุทรปราการ เกิดเหตุระเบิดเมื่อช่วงเวลาประมาณ 13.00 น. เบื้องต้น ปตท.ได้ตัดแยกระบบการเดินท่อเพื่อควบคุมก๊าซฯ และอยู่ระหว่างการสอบสวนหาสาเหตุของการระเบิด ซึ่งขณะนี้หน่วยงานด้านความปลอดภัยของ ปตท.ได้เข้าพื้นที่และเร่งแก้ปัญหาโดยเร็ว